Source: http://www.akvariumas.lt/archive/index.php/t-255.html?s=475cad984baf73abfde61fbff4f577b6
Timestamp: 2019-09-16 08:50:55+00:00

Document:
Vyto žuvininkystės projektas [Archyvas] - www.akvariumas.lt
www.akvariumas.lt > Akvakultūra, žuvininkystė > URS, uždaros recirkuliacinės sistemos > Vyto žuvininkystės projektas
Žiūrėti pilną versiją : Vyto žuvininkystės projektas
http://kenai.fws.gov/overview/notebook/images/northern_pike_lobby_ adfg.jpg
Šaltinis (http://vetytaametyta.blogas .lt/jei-jusu-sklype-yra-tvenkinys-179.html)
Garliavoje (http://www.starkiai.lt)
Prieš keletą dienų buvau "Bartžuvėje" pirkti žuviukų tvenkiniui. Pirkau šiek tiek plačiakakčių sveriančių po 100g ir pora tokių pačių amūriukų. Prieš metus žuvis buvau pirkęs Išlauže. Mano vertinimas 5:0 "Bartžuvės" naudai.
Prieš metus Išlauže gavau tik didelius apie 2,5 kg plačiakakčius. Krovė iš sausų dėžių, kuriose jie vargšai daužėsi. Visi atrodė apsikruvinę, susižaloję. Paėmiau septynis. Du parvežiau kaimynui, penkis sau. Pas kaimyną krito abu. Pas mane iš penkių išliko tik du. Nepatiko ir bendra pardavimo tvarka Išlauže. Didžiulis chaosas.
"Bartžuvėje" viskas tvarkinga: žuviukai laukia ramiai konteineriuose su vandeniu. Jokios eilės, nes parduoda visomis darbo dienomis. Iš anksto galima paskambinti į sandėlį, pasitikslinti kokios žuvies yra, kada geriau atvažiuoti. Siūlau pirkti pas juos, manau, kad liktumėt patenkinti.
Tiesa dėl savo nuomonės auginti upėtakius savo tvenkinyje pradedu abejoti. Buvau užsukęs į Vievį pas kolegas turinčius vaivorykštinių. Pasirodo praėjusią vasarą turėjo nemažų problemų dėl aukštos temperatūros, nepaisant to, kad jų tvenkiniai truputėlį yra pratakūs.
Gerai, kad pasidalini įspūdžiais. Dažnai išgirstu, kad vienas ar kitas ūkis galėtų pasitempti dėl pardavimo sąlygų. Tikėkimės taip ir bus. Išlaužas meistriškai dirba su įvaizdžiu spaudoj, to galėtų pasimokyti kiti ūkiai.
Kiek vnt. žuvelių pirkai? Gal nuotraukų įkelk savo įžuvinimo procedūros, labai įdomu. :)
16-04-2011, 21:04
Vytai, kaip tavo naujos žuvys laikosi? Adaptavosi? Kaip suprantu, pirkai nedidelį kiekį? Nuotraukų neturi padaręs?
17-04-2011, 08:51
Daugiau kaip prieš savaitę įleisti plačiakakčių jaunikliai manau pritapo gerai. Kritimo požymių nėra. Įleidau 20 vnt. Kada atsivežiau vienas tarsi pasiversdavo pilvuku aukštyn, bet kai įleidau į tvenkinį sėkmingai nuplaukė visi. Foto nedariau.
Vakar, būdamas sodyboj, sulaukiau skambučio iš Klaipėdos. Skambino iš "Kajaus": anksčiau pas juos domėjausi dėl upėtakių mailiaus. Jų kurjeris planavo važiuoti link Vilniaus su žuvytėmis. Upėtakių nepasiūlė. Susigundžiau siūlomais eršketukais. Vakare Trakuose pasitikau kurjerį ir pasiėmiau keturis man skirtus besterius, kuriuos tuoj pat nuvežiau į savo tvenkinį. Galėsiu vėliau informuoti, kaip šie gražuoliai prigijo. Tiesa, telefonu žadėjo, kad svoris bus 200g, bet, manau, svėrė ne ką daugiau kaip 100g. Šiaip atrodė labai gražūs ir gyvybingi.
17-04-2011, 08:58
Susigundžiau siūlomais eršketukais. Vakare Trakuose pasitikau kurjerį ir pasiėmiau keturis man skirtus besterius, kuriuos tuoj pat nuvežiau į savo tvenkinį. Galėsiu vėliau informuoti
Per šalta gali būti dar eršketukus leisti į tvenkinius. Turiu patirties, kaip parsivežęs balandį iš 15C eršketukus paskui gelbėjau su visokiais šildytuvais - brangiai kainavo. O jei būčiau paleidęs tvenkinin, tai ramiai būčiau miegojęs, net neįtaręs, kad per pora dienų būtų galą gavę.
Vytai, lauksiu tolimesnių pranešimų kaip ten jiems pas tave. Gal pasiseks. ;)
Jie gali būti atvažiavę iš Lenkijos šiltavandenių URS arba šiltavandenių varžų ūkių (ant TEC vandenų), kur dabar jau 18C.
Su mažais atvežtiniais eršketais palaukite birželio pradžios, o šiaip reiktų pirkti didesnius, kitaip audinėms ar ūdroms baliukas bus rudenį ar žiemą.
Labai pravartu būtų pamatyti tų žuvų įsigijimo dokumentus ir užfiksuoti, bent jau pamatyti, iš kurio ūkio ir pirkimo datą. ;)
Pardavėjas, pirkėjui paprašius, privalo pateikti ir veterinarijos pažymą, kad žuvis sveika.
P.S. paspauskit kada telefono foto ;)
Rolandai, gaila, kad neturėjau tokios informacijos. Na turiu dar šiek tiek vilties, kad mano skubus sprendimas nebus visai klaidingas. Būtų gaila, kad nepavyktų. Geriau mokytis iš svetimų klaidų, nei iš savo. Laikas parodys. Informuosiu.
Vytai, jei ne paslaptis, išduok kiek kainavo besteriukai, parašyk į a.ž. ;)
Hmm.. Na įvertinant tai, kad atvežė į namus, tai tada dar nieko. Žinoma reikia atsižvelgti ir į tai, kad eršketai šiemet deficitiniai, mažai kas jais prekiauja. Tačiau galėtų jie tas kainas ir paleisti truputį. Jei tektų pirkti eršketų, tai labai rimtai svarstyčiau ar pirkti metinukus ar damesti kelis litus ir ieškoti kilograminių. Bet jei tie mažyliai gerai augs, tai vėliau atsipirks, besteris yra besteris. Kitais metais gal reikės ir man išbandyti.
Kilo tokia mintelė, jei tvenkinys prie namų ir žuvimis galima pasirūpinti kasdien, gal galima susikonstruot nedidukę varžą (http://www.umass.edu/aquaculture/projects/cage_culture.htm) ant kokių pantonų ar prie liepto?
Dėl spartaus augimo galima pašert gerais pašarais, įrengti lempą, viliojančią vabzdžius, apsaugoti nuo didesnių plėšrūnų kol paaugs, adaptuosis, sustiprės...
Jei reikia, galima įsigyti/pasigaminti automatinę šėryklą, o jei truktų deguonies, pastatyti nors ir patį silpniausią siurbliuką ar kompresorių ir susikonstruoti aerliftą, kuris pavarinėtų vandenį. ;)
video (http://www.youtube.com/watch?v=zqzyK1QygHM)
Žiūrėjau video. Mintis tikrai nebloga.
Varžą galima panaudoti ne tik žuvų auginimui, bet ir sandėliavimui. Pasigauni žvejyboje, o kažkodėl nesinori gaminti. Du keliai: išdoroti ir šaldytuvan (keičiasi skonis, sensta pamažu vis tiek) arba varžon, kur gali paimt bet kada šviežią, tiesiai iš vandens.
"Senais" laikais, kai prekyba gyvais karpiais nevykdavo ištisus metus, gilioje metalinio sieto varžoje pasilikdavom žuvų Kalėdoms. Gal ir dabar kam aktualu būtų. ;)
Praėjo pusantros savaitės po eršketukų įleidimo. Jokių blogų požymių dėl atkritimo nėra. Anksčiau įleisti maži plačiakakčiai irgi matyt gyvena neblogai.
Turiu " bėdą" vardu BEBRAS tvenkinyje. Nežinau ar čia jie užklydo pasižvalgyti ar ketina įsikurti rimtai. Šalia esančiame melioracijos kanale jie gyvena. Ten ant kranto yra augančių krūmų. Bet jie atsibeldė į mano tvenkinį, kurio krantuose manau jiems nėra maisto. Netoli tvenkinio pasodinau pušeles. Iki jų apie 15 metrų. Tai Velykų sekmadienį atvažiavęs prie tvenkinio radau tris pušeles nukirstas ar atvilktas į tvenkinį. Kaltininką išdavė uodegos šliužė. Pušelės atviltos ir paliktos negraužtos- tikriausiai neskanios. Gal turit patirties su tokiais "kaimynais"?
Turiu " bėdą" vardu BEBRAS tvenkinyje.
Gal reikia šunį pririšti netoli tos vietos kur laikosi bebras, gal išbaidys. Žinau, kad vandens paukščius gan sėkmingai baido medžiokliniais šunimis, o bebrams gal irgi tai suveiktų.
Sulaukti medžioklės sezono pradžios, ir kaip bebūtų gaila, toks kelias - neleisti įsikurti.
Kitaip neliks pušelių, atsiras urvai pylimuose (galima įlūžt su auto, nusilaužt koją įsmukus arba išleis tvenkinį).
Jei urvus užpilsi žemėmis - lengvai atsikas. Jei užpilsi plytgaliais ir žemėm - prasikas šalia.
Gal nebloga mintis su šunimi vaikyti bebrus.
Turiu namie tokį "sužmogėjusį" taksą, kuris gyvena šiltame name ir ko gero lauke nakvoti " nepasirašytų". Šiaip ,kai nusivežu į sodybą, tai pasijunta tikru vilku. Jei pamato kokį laukinį gyvį, akys pasidaro tarsi stiklinės, deja trumpos kojos neleidžia nieko pasivyti. Na šiaip beveik pusę viso laiko būna užsiėmęs " šachtų" kasimu. Turi labai stiprų teritorijos saugojimo instiktą ir "užmušantį " atkaklumą: jei įveja katę į medį, tai gali kokias šešias valandas loti ir budriai tikėtis , kad pasiseks ją sučiupti.
Bet kaipgi šeimos narį paliksį vieną tarp miškų dar pamanys , kad šeimininkas jį pametė. Jei nusitrauktų grandinę ar kaklasaitį, tai parlėktų ir į Vilnių.
Šuns variantas tiktų ko gero tik gyvenant sodyboje.
Kartais bebrus med�ioja taksų pagalba ;D
Turiu namie tokį "sužmogėjusį" taksą.....
Turiu ir aš kaime taksą, visi tavo išvardyti bruožai tinka ir maniškiui, nekeisčiau į jokį kitą šunį. Pavedžiok jį ten kur bebras lankosi, gal paseks pėdomis iki urvo, pavaikys, savo kvapo paliks. Nelegalių būdų nesiūlau, bet jei bus labai blogai su tuo bebru, tai spręsk pats. Gal kokus gamtininkus reiktų kviestis, kad sugautų ir išvežtų kur nors į atokią vietą. Nežinau.
Praėjo daugiau kaip mėnuo nuo eršketukų įleidimo.Atrodo su jais viskas gerai. Jokių kritimų nepastebėjau. Na jie patys irgi nesirodo. Penktadienį parsivežiau dar dešimt eršketukų ir dvidešimt upėtakiukų. Eršketukai mažesni nei anksčiau įleidau (apie dešimt centimetrų ilgio). Upėtakiukai kokių dvylikos- penkiolikos centimetrų ilgio. Paleisti tuoj parodė savo charakterį. Vos išplaukę iš maišo puolė vaikytis saulažuves. Bet pasirodė , kad saulažuvės greitesnės. Teks jiems dar treniruotis ir auginti raumenis. Gal trūksta ne tik raumenų, jų pelekiukai šiek tiek pažeisti kaškokios infekcijos ar panašiai. Bet šiaip atrodo neblogai. Manau , kad sustiprės. Vakar ( šeštadienį) nuvažiavau pasižiūrėti , kaip laikosi upėtakiukai. Kelis pastebėjau stovinčius seklumoje netoli kranto. Vakarykščio saulažuvių vaikymosi azarto nebebuvo. Matyt suprato , kad neverta veltui eikvoti energijos. Stebėjau vieno elgesį. Stovėjo vietoje, aplink plaukioja buožgalviai. Atrodė tarsi į juos nereaguoja. Vienas buožgalvis priplaukė apie dešimt centimertų priešais upėtakio galvą. Upėtakiukas padarė staigų šuolį ir buožgalvis burnoje. Gera pažanga. Pasilepins buožgalviais , priaugs raumenų ir galės gaudyti saulažuves. Tačiau atrodo, kad atsivežtas upėtakiukų kiekis bus nepakankamas sumažinti saulažuvių kiekį. Gaila , kad nebegausiu norimų starkiukų- krito pas pardavėją. Teks laukti vidurvasario rezultatų- bus matyt ar upėtakiukams tinkamos sąlygos mano tvenkinyje. Jei pasiteisins planuoju įsileisti daugiau, rudenį kiti pardavėjai žada turėti ir starkiukų.
Tiesa bebrai daugiau lyg nebesirodo. Matyt tai buvo žvalgybinis žygis. Buvo aplankytas ne tik mano tvenkinys. Sekantis, toliau už maniškį, yra kaimyno tvenkinys. Nors kaimyno teritorija aptverta, jie matyt pralindo apačia tvoros. Čia parodė apie save nuleisdami pora gluosniukų. Bet praėjo beveik mėnuo ir atrodo, kad daugiau niekas nevyksta, bent pas mane.
Upėtakių tvenkinyje liko nevisai aiškus. Praėjus dviem savaitėms radau tris negyvus. Galėjo būti kritusių ir daugiau , gal juos galėjo sulesti kirai , kurie kartais atskrenda. Na o gal krito tik tie keli. Priežastis man visai neaiški. Tomis dienomis buvo didelė kaitra, bet nemanau , kad vandens temperatūra galėjo pasiekti kritinę. Tačiau didelį mano susirūpinimą kelia kas kita. Pastebėjau, kad kažkuo serga saulažuvės. Kai kurios pastebimai lėtesnės už kitas. Jos tarsi blyškesnės , galvos patamsėjusios. Kai kurių sergančių pelekai paraudę. Vieną tokią lėtą išmečiau rankomis ant kranto. Pamačiau , kad pelekai kraujuoja. Manau ši liga gali būti pavojinga ir kitoms žuvims.
Vakar surengiau vakaro �vejybą su traukiamu tinklu. Kai kurie rezultatai nustebino. Daugiausia į tinklą pakliūdavo plačiakakčiai. Jie buvo neįtikėtinai daug paaugę. Pavasarį juos įleidau sveriančius apie 100 g. Dabar manau, kad jų svoris iki 400g. Pakliuvo keletas er�ketukų. �ie irgi paaugę, tačiau tikrai ne taip pastebimai. Buvo įleisti kokių 20 cm ilgio, dabar yra apie 30 cm. Upėtakių nepavyko pagauti. Kai �uvinau plačiakakčių jaunikliais įleidau ir pora amūrų jauniklių. Į tinklą jie taip pat pakliuvo. Paaugę visai nedaug. Kol kas jie �olių dar neėda (tiesa jų nelabai ir yra) minta tuo, kuo �eriu karpius.
Darau i�vadą , kad plačiakakčiai ko gero net produktyvesni u� karpius, na ir maitinasi be papildomo �ėrimo. Be to labai lengvai pagaunami su tinklu. Dar įvertinus labai gerą jų skonį- puiki �uvis auginti tvenkinyje.
Dar įvertinus labai gerą jų skonį- puiki žuvis auginti tvenkinyje. Sutinku,rūkyto plačiakakčio skonis pasaka.
Manau, kad jie hibridiniai. Pirkti "Bart�uvėje", apie 20 vnt. I�vaizda jų tarsi vienspalvė- balk�va. Du dideli yra pirkti I�lau�e. �ie pas mane jau antrą sezoną. Jų dydis labai įspūdingas. Į tinklą ir buvo pakliuvę. Svoris manau apie 4 kg ar daugiau. Kai į�uvinau buvo jau dideli. Bet �iuo metu yra tikrai padvigubėję. Pagavau keletą nema�ų karpių, kurie daugiau ,kaip trivasariai. Jų svoris gana skirtingas. Vieni tipi�ki "maksiminiai", kiti gerokai ma�esni. Na jie į�uvinant buvo irgi skirtingo dy�io. Matyt ir to paties am�iaus nevienodai auga.
Savaitgalį buvau prie tvenkinio. Mano žvejyba tinklu davė ir blogų rezultatų. Radau vieną jauną plačiakaktį kritusį. Kaip rašiau, daugiausia į tinklą pakliūdavo jauni plačiakakčiai. Jų pas mane dvidešimt, o vienu traukimu pakliūdavo apie dešimt. Taigi tinkle jie buvo atsidūrę net po kelis kartus. Akivaizdu, kad tai labai jautri žuvis, nuo tinklo likdavo kraujosrūvų. Na ir žvejybą tinklu reikia atidėti rudeniui, kada žuvys bus tinkamos stalui, o ne paleidimui atgal į tvenkinį.
Anksčiau įleisti upėtakiukai nežinau kaip gyvena. Vanduo mano tvenkinyje nėra labai skaidrus. Jų netenka matyti. Tik iš saulažuvių elgesio manau, kad jie dirba savo darbą. Kada maitinu žuvis batonu, matau , kad saulažuvės bijo didesnių žuvų. Anksčiau, kol nebuvo įleista upėtakių, toks elgesys joms nebuvo būdingas. Tačiau mano įleistas upėtakių kiekis jokio rezultato saulažuvių skaičiui nedaro. Čia aišku įtakoja ir upėtakių dydis.
Šį savaitgalį buvau netoli Tauragės. Neatsispyriau gerai progai papildyti savo tvenkinio plėšrūnų gretas. Nusipirkau dar šimtą upėtakiukų. Susigundžiau šiuo metu esančia neaukšta kaina. Upėtakiukai kokių dešimties centimetrų. Ši savo sprendimą laikau gana rizikingu. Nežinau ar jie priaugs svorio, kad atlaikytų žiemą. Bet gi taip norisi plėšrūnų , kurie naikintų saulažuvių armiją. Nesulaukiu, kada gausiu, taip norimų starkiukų.
Neatsispyriau gerai progai papildyti savo tvenkinio plėšrūnų gretas. Nusipirkau dar šimtą upėtakiukų. Susigundžiau šiuo metu esančia neaukšta kaina. Upėtakiukai kokių dešimties centimetrų. Ši savo sprendimą laikau gana rizikingu. Nežinau ar jie priaugs svorio
10cm turėtų būti apie 50-70g. Laikas jau tuoj neblogas bus (kai T nukris apie 18C, rugpjūčio pabaiga-rugsėjo pradžia). Tuomet iki gruodžio su gerais pašarais dar galima pasiekt 300g - kaip tik taip vadinami "porcijiniai". Pora ant lėkštės, pakepti ant sviesto, su žolelėmis, gražiai atrodys. :)
Žiemai neplanuočiau palikti, jei negalėčiau pasirūpinti tinkama, pakankama, savalaike aeracija.
Dėl papildomo šėrimo kaip ir neplanavau. Nors nežinau ar jiems pakaks natūralaus maisto: abejoju ar jie dar nepermaži gaudyti saulažuves. Na, o jei šersiu pašarais, tai matyt didžiąją dalį pašaro sudoros karpiai. Vargu ar upėtakiams kas nors teks. Dėl žiemojimo, tai norėtųsi pabandyti, manau įrengčiau papildomą aeraciją . Jei sėkmingai peržiemotų, tai gal galėtų pabūti iki kokio birželio?
Galėtų pabūt ir iki birželio, jei neužkaitins saulė ;)
Pas mane upetakiai jau paauge apie du sprindzius. Tvenkinyje turiu padares �eryklą i� pe vamzd�io ten metu pa�ara tai kartu maitinasi ir upetakiai ir karosai ir lynai ir saula�uvės .
Parodyk šėryklos foto. Tik gal temoje apie savo tvenkinį.
Savaitgalį traukiau tinklą savo tvenkinyje. Ant stalo iškeliavo "banginiai" -mano didieji plačiakakčiai. Priaugo iki labai puikaus svorio. Vienas svėrė 5,6 kg kitas 6,2 kg. Tvenkinyje augo dvi vasaras. Įleidžiant svoris buvo apie 2,5 kg. Puikus svorio prieaugis. Truputi buvo gaila. Bet tvenkinyje pasiliko 19 mažesnių plačiakakčių. Jų svoris apie 600g. Dėl kitų žuvų prieaugio pastebėjimai tokie. Dvivasariai karpiai, prieš dvi vasaras pakliuvę į tvenkinį, šiuo metu sveria nuo vieno iki dviejų kilogramų. Vienvasariai, prabuvę mano tvenkinyje dvi vasaras, nelabai smarkiai priaugo: stalui dar netinkami. Buvau pagavęs eršketukus. Didelio jų padidėjimo nėra. Jų ilgis padidėjęs kokiais penkiais centimetrais, bet labai jie ploni. Matyt trūksta jiems tinkamo maisto.
Labai keista , kad į tinklą nepakliuvo upėtakiukai. Viso jų buvau suleidęs 120 vnt. Gal kartais jie tapo garnių maistu(Po jų įleidimo tvenkinį labai aktyviai lankė garniai). Na bet gal jie tiesiog prasprūdo per tinklo akis.
Šeštadienį vakare gavau siuntinuką iš Klaipėdos. Atkeliavo dvidešimt starkiukų. Ilgis apie dešimt centimetrų.
Praėjus trims dienoms po starkiukų įleidimo, aplankiau tvenkinį. Starkiukai įsikūrė nelabai gerai. Radau vieną lavoniuką be galvos. Dar vieną mačiau plaukiojantį su pažeistu kūneliu prie uodegos, kitas išblyškęs plaukiojo vandens paviršiumi. Nelabai suprantu kas jiems atsitiko. Gal tai upėtakiukų darbas ar kokių vandens paukščių. Dėl garnių, manau, kad jie jau patraukė į pietus.
Ar dideli upėtakiai?
Ir aš noriu įsileisti starkių, bet jiems būtų mirties nuosprendis, nes mano tvenkinyje upėtakiai jau virš 20 cm.
Įtarčiau upėtakiukus, atvėso vanduo tai gal jie sukruto. Kadangi šviežiai suleisti starkiukai dar be orientacijos, neturi slėptuvių tai į juos ir taikosi. Matyt negalėjo normaliai apžioti, todėl ir apgraužė galvą.
Visi garniai neišskrenda iš Lietuvos. Dalis lieka kol vanduo neužšąla. O ir tada pasitraukia prie upių. 10cm starkiuko garnys nepaliks be galvos. Jam ne problema ir iki puskilio žuvį nuryt.
10cm starkiukai neturėtų būti maistas 20cm upėtakiams. Čia reiktų kitur priežasties ieškot. Gal turi foto jųjų? Nebuvo kokių sužeidimų? Ir iš kur jie? Gal iš šiltos URS į šaltą tvenkinį. Tuomet po tokio šoko apsvaigusius galėjo bet kas pakapot ir iš kitų paukščių.
Starkiukai atvežti iš Klaipėdos. Foto neturiu. Į Vilnių atkeliavo jau 19 valandą vakare. Tai buvo jau tamsu. Prie automobilio salono šviesos sužeidimų nepastebėjau. Prie savo tvenkinio buvau apie 20 val. Maišą įmerkęs laikiau daugiau kaip pusvalandį. Na aišku, paleidžiant į tvenkinį , nemačiau kaip atrodė.
Na šiaip manau, kad jie atkeliavę kažkur iš Lenkijos, gal būt URS.
Savo upėtakių dydžio, tiesa sakant, nežinau. Kažkaip nepavyksta man jų pamatyti. 20 vnt. buvo įleisti birželio mėn. Tada jie buvo kokių 15 cm. Nežinau kokio dydžio jie šiuo metu galėtų būti. Kiti 100 vnt. įleisti rugpjūčio viduryje buvo kokių dešimties centimetrų. Na šie tikriausia ne ką te paaugę.
Aš pavasari ileides starkiukus, po savaites ir radau kritusiu, viena radau dar gyva bet su perkreiptu snukiu, net žandikaulio išžiodyt negalejau, o kita radau irgi su nugraužtu snukiu iki akiu, o visas kunas daugiau be pažeidimu, tai ir neišsiaiškinau kieno darbas... O daugiau nemačiau kritusiu, gal su kitais viskas gerai, jei nesuėdė ju kiti didesni plešrunai... Dar idomus dalykas, kad pavasari kiek bestatydavau tinkla, tai starkiai gerai lisdavo ir beveik kiekviena statyma budavo, o dabar stačiau kelis kartus, tai tik po viena karpiuka ilenda, tai lydeka, tai plačiakaktis ir tai tik po viena žuvelioka, kažkaip žuvis visai nevaikšto, arba pataikau aš ant tokiu dienu...
Panašiai ir maniškio galva buvo apgraužta, kaip Gedas aprašinėja.
Šiandien vėl buvau prie tvenkinio. Daugiau kritusių starkiukų nesimato. Gal su kitais viskas bus gerai.
Paprastai net negyva žuvis ilgai prie kranto nesimėto - surenka paukščiai, žvėreliai. Reik apeit valdas labai anksti ryte.
Ilgai nerašiau.
Praėjusį savaitgalį bandžiau gaudyti su traukiamu tinklu, tai turiu naujienų.
Patraukiau tik porą kartų. Daugiau negaudžiau, nes į tinklą vienu traukimu pakliūdavo kokie penki starkiukai: įstrikdavo jų žiaunos ir sunku buvo išpainioti. Starkiukų augimo rezultatai džiugina. Visi paaugę iki 30- 35 cm. Mažas traukimų skaičius gal neatspindi kitų žuvų padėties tvenkinyje. Keista, kad nepakliuvo plačiakačių, kas buvo praėjusiais metais. Vienintelis pakliuvęs svėrė apie vieną kilogramą. Lyginant su praėjusios vasara prieaugis gana kuklus - matyt lėmė vėsi šios vasaros vandens temperatūra. Kaip ir prėjusiais metais nepakliuvo upėtakiukai. Net ir nežinau kaip jie gyvena ir ar gyvena iš viso. Tiesa pavasarį, kada pakraščiuose tirpo ledas, mačiau keletą plaukiojančių. Na bet jie ne ką buvo priaugę nuo paleidimo. Gal ir šiuo metu jie nepriaugo kaip starkiukai ir pralenda per tinklo skyles. Manau , kad vandens temperatūra šią vasarą tvenkinyje upėtakiams buvo palanki. Truputi kyla klausimų ir dėl bendros didelių žuvų padėties tvenkinyje. Tarsi traukiant didelių nemačiau, kas buvo praėjusiais metais, kai jos bandydavo praplaukti pro tinklo galus, šokdavo per viršų. Nerimauju dėl to, kad vasaros viduryje radau ant kranto apie 1,5 kg karpį, kuriam buvo išgraužta nugara. Tas abejones stiprina ir tai , kad nepakliuvo plačiakakčiai. Jie gana lėti ir pirmieji galėjo tapti kokio " keturkojo žvejo" laimikiu. Brokonierių pėdsakų nesu pastebėjęs. Na ,bet gal visos šios mintys neturi rimto pagrindo, juk traukiau tik du kartus, gal žuvis tiesiog išsisuko nuo tinklo.
Tiesa eršketukai paaugo irgi neblogai. Ilgis ne mažiau 35 cm. Tiesa jie labai ploni, tikriausia trūksta tinkamo maisto.
Vytas, dėl pastipusios žuvies apgraužimų daug kas gali būt "kalti". Sakykim randi nebegyvą, žaizdota žuvį, todėl manai, kad nuo tų žaizdų ji ir krito? Nė velnio, dažniausiai jos padaromos jau kritus žuviai. Jei telkinuke šeimininkautų kokia ūdra, tai ji žuvies manau nemėtytų. O pažeidimus raumenyse palieka paukščiai (garniai, varnos), vandeniniai pelėnai ir pan. Jau forume buvo diskutuota, kas žuvims apėda žiaunas, galvą ir prieita išvados, kad vabalai dūsios, o ka jau kalbėt, jei tame telkinyje gyvena vandens sraigės ar vėžiai, kurie tik ir tyko minkštesnės mėsytės? Šiaip žuvys, jei pas jas vidaus organai tvarkoje, tai gana gyvibingos ir lydekos ar kokios audinės padarytas žaizdas užsigydo.
Vis tik keturkojai "svečiai" lanko mano tvenkinį. Mano tvenkinys iškastas šalia melioracijos kanalo, skiria apie penkiolikos metrų sąsmauka. Jau prieš pora savaičių pastebėjau išmintus takus per atželiantį atolą, jungiančius tvenkinį ir kanalą. Pamaniau, gal vėl bebrai svečiuojasi. Tačiau šiandien, vėl apžiūrėjęs, radau šalia vieno šio takučio ekskrementus. Jų sudėtis akivaizdžiai rodo, kad juos paliko ne bebrai. Matosi , kad žuvies žvynai ir kaulai sudaro apie 50% . Mastau , kaip šį rūpestį išspręsti.
Palauk pirmų šalnų - kailis geresnis. Nors vandens gyvūnams ne taip aktualu.
Tiesa, ūdras naikint draudžiama. Gaudyk gyvas ir vežk kur už kokių 15km paleist.
Neklausyk Rolando. Jei medžioji, tada statai selektyvinius spastus ir čia jei jau papuls ūdra, tai ką darysi - medžiojai leistinu laiku, leistinomis priemonėmis. Jei nemedžiotojas, tai ir visos kitos priemonės negalimos. Teks pasikreipt pas medžiotojus.
23-09-2012, 06:55
Sveiki, Vytai. Jeigu jau lankosi pas jus tvenkinuke ūdra, tai nedelsiant imkitės priemonių, nes kitaip po savaitės prūde neliks nei vienos žuvies. Artėja žiema, dabar ūdros intensyviai medžioja šeimomis, ruošiasi žiemai. Rašau iš patirties, nes pas mane prieš kelis metus išpjovė žuvį per nepilną savaitę. Jeigu yra galimybė riškit šunį prie prūdelio.
Ačiū už patarimus. Būtų labai patrauklus būdas baidyti šunumi. Deja mano taksą pavogė per jonines. Turiu kitą, bet jam tik keturi mėnesiai ir trumpaplaukis. Nei čia jį šaldysi, nei kokia nauda iš jo bus. Be to aš ten pats dar negyvenu. Matyt reikėtų spąstų, nors medžiotojas nesu. Pačių medžiotojų pagalbos vargu ar sulaukčiau, kažkokių kontaktų ar pažinčių neturiu. Kažkuriose diskusijose skaičiau Rolando pasiūlymus dėl metalinės tvorelės, bet matyt reikėtų visu perimetru. Susidaro daug
metrų. Dėl minčių įvairovės įdedu tvenkinio foto.
Pirmoje foto matosi kanalas einantis lygiagrečiai tvenkiniui. Šiaip sklypą supa miškai. Tiesa kanalas labai prižėlęs, uždublėjęs- bebrų triūso pasekmė. Aknsčiau galvojau, kad ūdroms jis nepatarauklus , akivaizdu klydau. Dar forume skaičiau info, kad gali medžioti ir audinės. Spąstai parodytų kas svečiuojasi. Deja spąstų neturiu ir nežinau kaip juos gauti ar pasidaryti.
Iš esmės čia yra tokia maža problemėjė... Jei ūdra atsikraustė, tai ją gali tik subrakonieriauti. Kito logiško ir legalaus varianto aš nežinau (nebent aptvėrimas teritorijos visu perimetru). Dėl selektyvinių spastų, tai jie pardudami medžioklės prekių parduotuvėse (~90 Lt. / vnt.). Parduoda visiems norintiems. Pirmą kart pastatyti - tikras hemorojus. Vėlau - kelios sekundės. Ginklų naudot nesiūlau. Repelentų irgi nežinau. Su audinėmis ta pati bėda, tik lengviau sprendžiama, t.y. gaudom audines "gyvagaudžiais spastais" su masalu. Šitas variantas be to leidžiamas ir "civiliokams". Kad ūdra įlys šancų veik nėra. Žodžiu kantrybės čia reikės.
P.S. Dėl bebrų kanale, tai pagelbėtų normalus skundas rajono savivaldybei dėl melioracijos grioviui/sistemai kenkiančios bebrų veiklos. Skunde būtinai reikia paminėti, kad medžiotojai tuo klausimu piktybiškai atsisako problemą spręsti. Esu pats medžiotojas ir žinau kaip tai veikia. Bet ir medžiotojų tarpe reikia biškį skant tvarkos įvesti, o kas geriau pagelbės, jei ne pilietiška visuomenė? :)
P.P.S. Melioracijos grioviams tvarkyti yra paleista EU programa, kuri remia šį reikalą iki 50 k LTL. Kažką galiu maišyti, nes parama nesinaudoju, bet va kažkur girdėjau. Gal tai padės be "kraujo praliejimo" išspręst problemą?
Internete radau info:
"Jei ką užpuolė kiaunes šeškai ar kiti gyvūnėliai, tai galiu padaryti gyvagaudzius spąstus. geras daiktas tiek kaime apsaugot vistas nuo kiaunių, tiek medžioti miškuose ar kur tik norite. pliusas yra toks kad jei gaudysite namu valdoje ir pagausite kate ar šunį, tai galėsite tiesiog ji paleisti nesužeistą, ko su kitais spąstais padaryti nelabai išeina.
be to Vadovaujantis LR medžioklės įstatymo 4 str. 3 d. nuostatomis, sodybose ir negyvenamuose pastatuose bei jų priklausiniuose šių objektų savininkai, valdytojai ir naudotojai turi teisę, nepaisydami Medžioklės Lietuvos Respublikos teritorijoje taisyklėse nustatytų medžioklės terminų, naudodami šiose taisyklėse numatytas leistinas gaudymo priemones, gaudyti bei pasiimti tų rūšių plėšriuosius medžiojamuosius žvėris, kuriems minėtose taisyklėse yra nustatytas leistinas jų medžioklės terminas. Ši veikla nelaikoma medžiojimu, ir ją vykdantis asmuo neprivalo būti medžiotojas. Medžioklės plotuose tokią veiklą gali vykdyti tik šių plotų naudotojai.
Medžioklės taisyklių 10.1. p. be kitų leistinų medžioklės įrankių nurodomos gaudyklės, užtikrinančios gyvo ir nesužeisto gyvūno pagavimą. Todėl naudoti tokius įrankius galima."
Ačiū už info dėl spąstų.
Dėl bebrų tai kažkada raštuką buvau rašęs. Efektas geras. Medžiotojų reakcija buvo greita. Bet tas padėjo kokiam mėnesiui, dviems. Vėliau bebrai vėl atsigavo.
Praeitą vasarą truputi bandžiau su jais "kariauti". Jų užtvankos yra ne mano , bet gretimuose sklypuose. Saikingai jas pagriaudavau. Tai rezultatas ne mano naudai. Per pirmą naktį jie jas išpindavo šakomis, po antros nakties jau užpildydavo velėna. Na žinoma dėl šventos ramybės jie jas dar ir paukštindavo kokiais dešimt centimetrų. Nutariau geriau jų neliesti. Jų kolonija yra už kokio kilometro, urvai vos ne kas metras. Mano sklypo ribose spėju gyvena tik kokios trys šeimos. Pas mane užtvankų nestato, nes " kaimynai" gerai vandenį pakelia. Tiesa sakant tie bebrai tiesiogiai man ir nelabai trukdo. Melioracijos sistema nuo jų nukentėjusi jau seniai, gal labiau jos ir nesugadinsi. Mano tvenkinio lygis ir priklauso nuo jų darbo. Gal ir gerai žiemai turėti aukštesnį vandenį. Na ir šiaip be ypatingos būtinybės nenoriu medžiotojams "gadinti kraują". Manau, kad dėl jų didžiulio skaičiaus kalčiausi žemės naudotojai. Griovys apaugęs krūmais ir medeliais, kolonijos vietoje tiesiog beržynėlis. Maisto į valias, ko negyventi. Iškirtus ir išvalius jie patys ko gero išeitų. Savo sklypo ribose po truputi imuosi medžių ir krūmų (sklypą įsigijau ne taip seniai), bet kol kas pirmenybe teikiu kitiems darbams.
Turiu keistoką mintį: gal galima būtų ūdras atbaidyti elektrinio piemens pagalba?
Dėl spastų: reikia suprasti, kad į raudonąją knygą įrašytoms rūšims bei bebrams spastų spęsti bet kas negali. Taigi - reikia kalbėt su medžiotojais. Beje, ūdroms spastų jie irgi nepastatys, bet juk pastačius bebrams spastams neįsakysi ką gaudyti...
Kitas dalykas - jei bebrų 3 šeimos, tai kasmet sau naujos vietos ieško ~ 10 bebrų vien tik iš jūsų teritorijos. Dar yra ir kitos teritorijos, kuriose gyvena aštriadančiai. Taigi tam tikromis aplinkybėmis jie ima plisti tikrai greitai.
Toliau... Jei bebrai gyvena melioracijos kanalų krantuose, tai reiškia - kasa urvus. Jei kasa urvus - vieną dieną gali atsitikti taip, kad užuot džiaugtumėtės aukštu vandens lygiu - teks samdyti "račioką" tvarkyt krantą jūsų vandens telkinio, nes jį tiesiog nuleis prasikasę bebrai. Ir už tai mokėsite jūs pats, nes berods už melioracijos įrenginių nepriežiūrą atsako žemės savininkas. Plius, tai bus jūsų interesas sugrąžinti vandenį į savo telkinį.
Toliau... Bebrų urvais ir kita "infrastruktūra" naudojasi kiti plėšrūnai, pradedant ondatromis, baigiant lapėmis bei usūriniais šunimis. Negana to, kad vandeniniai plėšrūnai su mielu noru išmedžios žuvis, tai lapės ir usūriniai dar grasina smulkiai faunai ir platinamomis ligomis.
Ir beje, jei neliks bebrų, neliks ir vandens. Neliks vandens, baigsis bėdos su ūdromis. Gal... Nes ūdros patinas prižiūri (grubiai) apie 10 kvadratinių km teritorijos vandens telkiniais (jei vien ištisa upės atkarpa ~ 20 km). Tai bent mano galva, plotai su mažu kiekiu vandens - neturėtų būti patrauklūs, juo labiau, jei nėra neužšalančių ekečių ar sifonų ką paprastai įrengia bebrai.
Taigi... Vietoje jūsų, galąsčiau plunksną ir kirvį. Plunksną raštams, kirvį - menkaverčiams alksnynams, t.y. Pagrindiniam bebrų atsargų rezervui naikinti. Neliks maisto - žiemoti bebrai neprisikraus sandėlių ir bus ramiau. Bet! Kai tik atsiras žolės - bebrai ir vėl grįš :)
Beje, ūdroms spastų jie irgi nepastatys, bet juk pastačius bebrams spastams neįsakysi ką gaudyti...
Ką čia provokuoji brakonieriavimui?
Jokia žuvis neverta ūdros. Reik apsisaugot taip, kad nereiktų žudyt Raudonosios knygos atstovų.
P.S. vystant temą šia linkme, bus sustabdytas reikalas.
Atsiprašau jei ką ne taip surašiau. Bet gal ponas parašys, kaip apsaugoti ūdrą nuo bebrinių spastų? Tokiu atveju jums garantuoju jei ne Nobelio premiją, tai bent jau daktaro laipsnį. Esmė tokia: abu gyviai panašaus dydžio, abu vandeniniai, ūdra naudojasi bebro infrastruktūra nemokamai. Tai kaip gi padaryti taip, kad pakliūtų tik bebras? Tai beje medžiotojams ne menkas galvos skausmas... Ateini - spasti suveikę, keli lauk, o uodega plaukuota... Taip ir praeina noras spastus statyt. Bet problemos esmės tai neišsprendžia... Dar kart atsiprašau, jei kažkas suprato tai kaip agitaciją. Aš prieš brakadielus!
P.S. Jei siūloma kokį garnį šratais vaišint tai tipo nieko tokio? Čia šiaip... Pamastymui (t.y. jie nepriskiriami medžiojamai faunai, o tai reiškia - nemedžiotini. O tai reiškia - siūlymą brakonieriauti).
Manau mano nuomonė tokia pati kaip Rolando ar Junkos. Galabyti ūdros aš tikrai nenoriu. Gaudymas spąstais manau nėra toks paprastas. Na jei aptveriant tvorele, kokio aukščio būtų reikalinga?
Įrengiau elektrinį piemenį prieš ūdros žygius. Piemenį įrengiau pagal schemą : http://www.rutland-electric-fencing.co.uk/PDFs/TipSheet-Otter.pdf.

References: Tiesa 

Tiesa 
 tiesa 
 Tiesa 

Tiesa 
 Tiesa 
 Tiesa 
 Tiesa